

Κθ35οη: 5ί9Β 
(βπι&θΰύθΜ 
Ι.οο3ΐίοη: ΑΙίιβηΛ ΕΙΚηίΚο 
Τγρ09Γ3(ί0^^^ 


1841 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 146 

28 Ιανουάριου 2014 


ΑΠΟΦΑΣΕΙ Σ 

Αριθμι. 23812/11034 

Έγκριση Οργανισμού Εσωτερικής Υπηρεσίας του «Μου¬ 
σείου Φυσικής Ιστορίας Κεφαλονιάς - Ιθάκης» του 
Δήμου Κεφαλλονιάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων: 

ί. 1 παρ. 2 του Ν. 2503/1997 (ΦΈ.Κ 107/Α') «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και λοιπές διατάξεις». 

ϋ. 97 και 280 του Ν. 3852/2010 «Πρόγραμμα ΚΑΛΛΙΚΡΑ¬ 
ΤΗΣ» (ΦΕΚ 87/Α'). 

ίϋ. 10 του Ν. 3584/2007 «Κύρωση του Κώδικα Κατάστασης 
Δημοτικών και Κοινοτικών Υπαλλήλων» και των Π.Δ. των 
22/1990 και 50/2001, όπως ισχύουν, καθώς και την ισχύουσα 
νομοθεσία «περί αρμοδιοτήτων των Ο.Τ.Α. Α' βαθμού». 

ίν. 8. του Π.Δ. 139/2010 (ΦΕΚ 232/τ.Α727.12.2010) Οργα¬ 
νισμός της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου. 

ν. 90 του «Κώδικα νομοθεσίας για την Κυβέρνηση και 
τα κυβερνητικά όργανα», που κυρώθηκε με το άρθρο 
πρώτο του Π.Δ/τος 63/2005 (ΦΕΚ 98/Α'). 

2. Την υπ’ αριθ. ΓΓ15650/1253/1-3-11 (ΦΈ.Κ τ.Β'/480/ 
29-3-11) απόφαση του Γ. Γραμματέα Αποκεντρωμένης Δι¬ 
οίκησης Πελοποννήσου, Δυτ. Ελλάδας και Ιονίου περί με¬ 
ταβίβασης δικαιώματος υπογραφής «Με Εντολή Γ ενικού 
Γ ραμματέα» στον Προϊστάμενο της Γ ενικής Διεύθυνσης 
και στους προϊσταμένους των Υπηρεσιών της Γ ενικής Δι¬ 
εύθυνσης Εσωτερικής Λειτουργίας της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου. 

3. Την αριθ. 1/17-1-2013 απόφαση του Δ.Σ του Ν.Π.Δ.Δ 
του Δήμου Κεφαλλονιάς με την επωνυμία «Μουσείο Φυ¬ 
σικής Ιστορίας Κεφαλλονιάς και Ιθάκης» περί «Εγκριση 
Οργανισμού Εσωτερικής Υπηρεσίας Μουσείου Φυσικής 
Ιστορίας Κεφαλλονιάς - Ιθάκης». 


4. Την αριθμ. 181/25-6-13 απόφαση του Δημοτικού Συμ¬ 
βουλίου του Δήμου Κεφαλλονιάς, περί έγκρισης Οργα¬ 
νισμού Εσωτερικής Υπηρεσίας του Μουσείου Φυσικής 
Ιστορίας Κεφαλλονιάς - Ιθάκης. 

5. Την υπ’ αριθ. 14/2013 απόφαση- γνωμοδότηση του 
Υπηρεσιακού Συμβουλίου Ο.Τ.Α. Ν. Κεφαλληνίας και Ιθά¬ 
κης, με την οποία γνωμοδοτεί υπέρ της έγκρισης του 
ΟΕΥ του ΝΠΔΔ «Μουσείο Φυσικής Ιστορίας Κεφαλλο- 
νιάς και Ιθάκης» σύμφωνα με την υπ’ αριθ. 1/17-1-2013 
απόφαση του Δ.Σ του ΝΠΔΔ «Μουσείο Φυσικής Ιστορίας 
Κεφαλλονιάς και Ιθάκης» και την αριθ. 183/25-6-2013 
απόφαση του Δημοτικού Συμβουλίου του Δήμου Ιθάκης. 

6. Την υπ’ αριθ. ΔΥ/23-9-13 βεβαίωση του ΝΠΔΔ «Μου¬ 
σείο Φυσικής Ιστορίας Κεφαλλονιάς και Ιθάκης» περί 
μη επιβάρυνσης του προϋπολογισμού οικ έτους 2013, 
αποφασίζουμε: 

Εγκρίνουμε την αριθμ. 1/17-6-2013 απόφαση του Διοι¬ 
κητικού Συμβουλίου του ΝΠΔΔ με την επωνυμία «Μου¬ 
σείο Φυσικής Ιστορίας Κεφαλλονιάς - Ιθάκης», περί 
Έγκρισης του Οργανισμού Εσωτερικής Υπηρεσίας του 
ο οποίος έχει ως κάτωθι: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 
Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Νομικού Προσώπου του Δήμου περι¬ 
λαμβάνουν τις παρακάτω οργανικές μονάδες ομαδοποι- 
ημένες σε ενότητες συναφούς σκοπού και αντικειμένου: 

ΕΝΟΤΗΤΑ Α: ΥΠΗΡΕΣΙΕΣ ΥΠΟΣΤΗΡΙΞΗΣ - ΕΠΙΤΕΛΙΚΕΣ 

1. Αυτοτελές Γ ραφείο Διοίκησης, Οργάνωσης και Επι¬ 
κοινωνίας 

ΕΝΟΤΗΤΑ Β: ΥΠΗΡΕΣΙΕΣ ΛΕΙΤΟΥΡΓΙΑΣ 

1. Αυτοτελές Γραφείο Συντήρησης Εκθεμάτων και 
εγκαταστάσεων Μουσειακού χώρου 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΕΝΟΤΗΤΑ Α: ΥΠΗΡΕΣΙΕΣ ΥΠΟΣΤΗΡΙΞΗΣ 
Άρθρο 2 

Αρμοδιότητες Αυτοτελούς Γ ραφείου Διοίκησης, Ορ¬ 
γάνωσης και Επικοινωνίας 

Το Γ ραφείο Διοίκησης, Προγραμματισμού και Οργάνω¬ 
σης ασκεί τις ακόλουθες ομαδοποιημένες αρμοδιότητες: 








1842 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(α) Αρμοδιότητες Διοίκησης 

Παρέχει κάθε είδους διοικητική και γραμματειακή υπο¬ 
στήριξη προς το Διοικητικό Συμβούλιο, τον Πρόεδρο 
και τον Αντιπρόεδρο του Διοικητικού Συμβουλίου του 
Νομικού Προσώπου και ιδίως: 

1) Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

2) Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 

3) Παράγει, διεκπεραιώνει, διαχειρίζεται και αρχει¬ 
οθετεί έγγραφα που έχουν σχέση με τη λειτουργία 
του Διοικητικού Συμβουλίου και τις αρμοδιότητες του 
Προέδρου και του Αντιπροέδρου. 

4) Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

5) Διεξάγει και διεκπεραιώνει την προσωπική αλληλο¬ 
γραφία του Προέδρου του Διοικητικού Συμβουλίου και 
τηρεί το πρωτόκολλο και το αρχείο αυτής. 

6) Τηρεί αρχείο των κάθε είδους αποφάσεων του 
Δήμου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

(β) Αρμοδιότητες Προγραμματισμού και Οργάνωσης 

Το Αυτοτελές Γραφείο Διοίκησης, Προγραμματισμού 
και Οργάνωσης είναι αρμόδιο για την υποστήριξη των 
οργάνων διοίκησης και των υπηρεσιών του Νομικού 
Προσώπου κατά τις διαδικασίες σύνταξης, παρακο¬ 
λούθησης και αξιολόγησης των αποτελεσμάτων των 
ετήσιων Προγραμμάτων Δράσης του Νομικού Προσώ¬ 
που, την παρακολούθηση της αποτελεσματικότητας 
και απόδοσης των υπηρεσιών κατά την επίτευξη των 
στόχων του, υπό συνθήκες διασφάλισης του επιθυμητού 
επιπέδου ποιότητας των παρεχομένων υπηρεσιών. Κατά 
τις ανωτέρω δραστηριότητες καθώς και κατά τις δια¬ 
δικασίες σύνταξης, παρακολούθησης και αξιολόγησης 
των αποτελεσμάτων του Επιχειρησιακού προγράμματος 
του Δήμου, το Γραφείο συνεργάζεται με την αρμόδια 
Υπηρεσία Προγραμματισμού και Οργάνωσης του Δήμου. 

Κατά την άσκηση των αρμοδιοτήτων του το Γ ραφείο 
ιδίως: 

7) Συνεργάζεται με τους επί μέρους υπεύθυνους των 
Γ ραφείων του Νομικού Προσώπου και συγκεντρώνει 
και τεκμηριώνει την αναγκαία τεχνογνωσία και πληρο¬ 
φόρηση που είναι απαραίτητη για τη διαμόρφωση των 
προγραμμάτων δράσης του Νομικού Προσώπου. 

8) Συνεργάζεται με τους επί μέρους υπεύθυνους 
Γ ραφείων του Νομικού Προσώπου και μεριμνά για τη 
διενέργεια ερευνών για τις ανάγκες των δημοτών σε 
σχέση με την αποστολή του Νομικού Προσώπου και συ¬ 
γκεντρώνει και τεκμηριώνει προτάσεις για επεμβάσεις 
(έργα, ενέργειες, προγράμματα) που θα ικανοποιούν τις 
σχετικές ανάγκες των δημοτών. 

9) Συνεργάζεται με τους επί μέρους υπεύθυνους Γ ρα¬ 
φείων του Νομικού Προσώπου, συγκεντρώνει προτάσεις 
και εισηγείται την εφαρμογή προγραμμάτων και δρά¬ 
σεων που αποσκοπούν στην επίτευξη της αποστολής 
και των στόχων του Νομικού Προσώπου. 

10) Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου. 


11) Διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησης των προγραμμάτων δράσης του (προ¬ 
γράμματα συγχρηματοδοτούμενα από την ΕΕ, προγράμ¬ 
ματα της ΕΕ, εθνικά προγράμματα κ.λπ.). 

12) Υποστηρίζει τα όργανα διοίκησης και τις υπηρεσίες 
του Νομικού Προσώπου κατά τη σύνταξη, παρακολού¬ 
θηση και αξιολόγηση επιχειρησιακών προγραμμάτων 
και προγραμμάτων δράσης. 

13) Μεριμνά για τη διενέργεια των διαδικασιών έντα¬ 
ξης έργων και δράσεων του Νομικού Προσώπου σε προ¬ 
γράμματα συγχρηματοδότησης, για την παρακολού¬ 
θηση της υλοποίησής τους και τη σχετική ενημέρωση 
των αρμοδίων Αρχών, σε συνεργασία με τις αρμόδιες 
υπηρεσίες. 

14) Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Νομικού Προσώπου και άλλων φορέων για 
την υλοποίηση έργων, ενεργειών και προγραμμάτων. 
Συντονίζει τις σχέσεις του Νομικού Προσώπου με άλ¬ 
λους δημόσιους φορείς. 

15) Συνεργάζεται με τις αρμόδιες υπηρεσίες του Δή¬ 
μου και εισηγείται συστήματα και μεθόδους μέτρησης 
της αποτελεσματικότητας και αποδοτικότητας των υπη¬ 
ρεσιών του Νομικού Προσώπου (διαδικασίες, δείκτες 
κλπ.), καθώς και περιοδικούς στόχους για την βελτίω¬ 
ση της αποτελεσματικότητας και αποδοτικότητας των 
υπηρεσιών του Νομικού Προσώπου. 

16) Συγκεντρώνει στοιχεία και δεδομένα που αναφέρο- 
νται στην αποδοτικότητα και αποτελεσματικότητα των 
υπηρεσιών και στην επίτευξη των σχετικών περιοδικών 
τους στόχων, παρακολουθεί την εξέλιξή τους, επεξερ¬ 
γάζεται τα στοιχεία και εκδίδει ενημερωτικές αναφορές 
προς την διοίκηση του Νομικού Προσώπου. 

17) Εισηγείται και παρακολουθεί την υλοποίηση προ¬ 
γραμμάτων έργων και δράσεων για την βελτίωση της 
οργάνωσης του Νομικού Προσώπου με στόχο την βελ¬ 
τίωση της αποδοτικότητας και της αποτελεσματικό- 
τητάς του. 

18) Εισηγείται και εφαρμόζει τη διαμόρφωση των κα¬ 
ταλλήλων συστημάτων παρακολούθησης του κόστους 
λειτουργίας των οργανωτικών μονάδων του Νομικού 
Προσώπου και του κόστους των παρεχομένων υπηρε¬ 
σιών προς τους πολίτες. 

19) Μεριμνά για την εγκατάσταση και τήρηση συστη¬ 
μάτων διασφάλισης ποιότητας των επί μέρους λειτουρ¬ 
γιών του Νομικού Προσώπου. 

20) Μεριμνά για την εγκατάσταση και τήρηση του 
συστήματος διασφάλισης της διαχειριστικής επάρκειας 
του Νομικού Προσώπου στον σχεδίασμά και παραγωγή 
δράσεων και υπηρεσιών. 

21) Μεριμνά για την εκπόνηση των κάθε είδους εσω¬ 
τερικών Κανονισμών του Νομικού Προσώπου σε συνερ¬ 
γασία με τις αρμόδιες υπηρεσίες. 

22) Παρακολουθεί την τήρηση και σχεδιάζει και ει- 
σηγείται τις τυχόν επικαιροποιήσεις της οργανωτικής 
δομής και γενικότερα των διατάξεων του Οργανισμού 
Εσωτερικής Υπηρεσίας του Νομικού Προσώπου. 

23) Μεριμνά για τον προσδιορισμό των αναγκαίων θέ¬ 
σεων εργασίας και τον προσδιορισμό του αριθμού του 
προσωπικού ανά θέση εργασίας και οργανωτική μονάδα 
του Νομικού Προσώπου, και εισηγείται στο Διοικητικό 
Συμβούλιο για τον προγραμματισμό της κάλυψης των 

θέσεων (με νέα στελέχη ή ανακατανομή των υφιστα¬ 
μένων στελεχών). 

24) Μεριμνά για τη δημιουργία και την συνεχή ενημέ¬ 
ρωση της ιστοσελίδας του Νομικού Προσώπου. 

(γ) Αρμοδιότητες σε θέματα ανάπτυξης ανθρώπινου 
δυναμικού 

25) Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών που 
ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 

26) Μεριμνά για τον προσδιορισμό των αναγκαίων 
θέσεων εργασίας ανά διοικητική ενότητα του Νομικού 
Προσώπου και μεριμνά για την κατάρτιση/επικαιροποί- 
ηση των περιγραφών αρμοδιοτήτων των επιμέρους 
θέσεων. 

27) Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Νομικού Προσώ¬ 
που με στόχο τόσο την αξιοποίηση των προσόντων των 
στελεχών όσο και την απρόσκοπτη και διαρκή κάλυψη 
των αναγκών των υπηρεσιών. 

28) Εισηγείται, έπειτα από σχετικά αιτήματα των αρ¬ 
μόδιων υπευθύνων, τις κατάλληλες εσωτερικές μετακι¬ 
νήσεις στελεχών για την αποτελεσματικότερη κάλυψη 
των επιμέρους θέσεων εργασίας με βάση τα προσόντα 
των στελεχών. 

29) Αξιολογεί τα προσόντα των νεοπροσλαμβανο- 
μένων στελεχών και διαμορφώνει σχετικές προτάσεις 
προς τους προϊσταμένους των προς κάλυψη θέσεων. 

30) Μεριμνά για την εφαρμογή του συστήματος αξι¬ 
ολόγησης των εργαζομένων στο Νομικό Πρόσωπο και 
την τήρηση των σχετικών στοιχείων. 

31) Εισηγείται και παρακολουθεί την υλοποίηση μέ¬ 
τρων επιπρόσθετης στήριξης του ανθρώπινου δυναμικού 
του Νομικού Προσώπου. 

32) Μεριμνά για την ανάπτυξη του ανθρώπινου δυ¬ 
ναμικού του Νομικού Προσώπου με τον προσδιορισμό 
των αναγκών βελτίωσης των προσόντων και ικανοτήτων 
των εργαζομένων και την εισήγηση και την παρακο¬ 
λούθηση της υλοποίησης των συμφωνουμένων μέτρων 
βελτίωσης. 

33) Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ¬ 
πινου δυναμικού του Νομικού Προσώπου. Παρακολουθεί 
την υλοποίηση των προγραμμάτων και μεριμνά για την 
αξιολόγηση των αποτελεσμάτων από την υλοποίηση 
των προγραμμάτων αυτών στην πράξη. 

34) Μεριμνά για την βελτίωση των ανθρωπίνων σχέ¬ 
σεων μέσα στο Νομικό Πρόσωπο με τον σχεδίασμά, την 
εισήγηση και την οργάνωση σχετικών προγραμμάτων 
(πχ. εκδηλώσεις, ταξίδια κ.λπ.). 

(δ) Αρμοδιότητες σε θέματα μητρώων και διαδικασιών 
προσωπικού 

35) Μεριμνά για την τήρηση των νομοθετικών και κα¬ 
νονιστικών διατάξεων που ισχύουν εκάστοτε και ρυθ¬ 
μίζουν τις σχέσεις του Νομικού Προσώπου με το προ¬ 
σωπικό του (π.χ. θέματα μισθολογικά, ωραρίου, αδειών, 
ασθενειών, υπερωριών, απολύσεων, διεκδικήσεων κ.λπ.). 

36) Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 


37) Τηρεί τα Μητρώα του Προσωπικού στο οποίο κα¬ 
ταγράφονται τα στοιχεία της ατομικής και οικογενει¬ 
ακής του κατάστασης, οι κάθε είδους μεταβολές στην 
εργασιακή του ζωή (προσλήψεις, απολύσεις, αλλαγές 
θέσεων εργασίας, αμοιβές, άδειες, απουσίες, αξιολογή¬ 
σεις κ.λπ.) και τα προσόντα του. 

38) Σχεδιάζει και εισηγείται βελτιώσεις και παρακο¬ 
λουθεί την εφαρμογή όλων των διαδικασιών που σχετί¬ 
ζονται με την απασχόληση των εργαζομένων, σύμφωνα 
με τις ισχύουσες διατάξεις (τήρηση ωραρίου, έγκριση 
και πραγματοποίηση υπερωριών κ.λπ.). 

39) Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

40) Συνεργάζεται με τους Προϊσταμένους των επι¬ 
μέρους διοικητικών ενοτήτων του Νομικού Προσώπου 
και τους ενημερώνει για τις διαδικασίες που πρέπει 
να ακολουθούνται σε εργασιακά θέματα (διαχείριση 
παρουσιών, υπερωριών, βεβαιώσεων προς το προσω¬ 
πικό κ.λπ.). 

41) Εκδίδει κάθε είδους βεβαιώσεις προς το προσω¬ 
πικό για θέματα που άπτονται της απασχόλησής τους 
στο Νομικό Πρόσωπο. 

(ε) Αρμοδιότητες σε θέματα γραμματειακής υποστή¬ 

ριξης 

42) Μεριμνά για τη λειτουργία του Πρωτοκόλλου του 
Νομικού Προσώπου και διεκπεραιώνει τα σχετικά έγγρα¬ 
φα σε συνεργασία με τις γραμματείες των επιμέρους 
υπηρεσιών. 

43) Παρέχει γραμματειακή υποστήριξη προς τα γρα¬ 
φεία του Νομικού Προσώπου. 

44) Μεριμνά για τη λειτουργία του τηλεφωνικού κέ¬ 
ντρου του Νομικού Προσώπου. 

(στ) Αρμοδιότητες σε θέματα οικονομικής διαχείρισης 

Το Νομικό Πρόσωπο δεν διαθέτει δική του οικονομική 
υπηρεσία και Ταμείο. Οι ανάγκες του καλύπτονται από 
το ανθρώπινο δυναμικό του Δήμου Κεφαλλονιάς και 
ειδικότερα από τη Διεύθυνση Οικονομικών Υπηρεσιών 
του Δήμου. 

45) Το Γραφείο Διοίκηση, Προγραμματισμού και Οργά¬ 
νωσης συνεργάζεται με τη Διεύθυνση Οικονομικών Υπη¬ 
ρεσιών του Δήμου Κεφαλλονιάς για την αποτελεσματική 
τήρηση των οικονομικών προγραμμάτων λειτουργίας 
του Νομικού Προσώπου, τη σωστή απεικόνιση των οι¬ 
κονομικών πράξεων και τη διαχείριση των εσόδων και 
δαπανών του, καθώς και τη διασφάλιση και αξιοποίηση 
της περιουσίας του και την αποτελεσματική διενέργεια 
όλων των νόμιμων διαδικασιών που απαιτούνται για 
την προμήθεια υλικών, εξοπλισμού και υπηρεσιών του 
Νομικού Προσώπου. 

(ζ) Αρμοδιότητες Επικοινωνίας (Προβολής, Ενημέρω¬ 
σης, Εκδηλώσεων και Δημοσίων Σχέσεων) 

46) Σχεδιάζει και εισηγείται τη επικοινωνιακή πολιτική 
για την προώθηση της αποστολής και των στόχων του 
Νομικού Προσώπου και αντίστοιχα σχεδιάζει και ειση- 
γείται και προωθεί την εφαρμογή των προγραμμάτων 
των ενεργειών που είναι απαραίτητες για την υλοποί¬ 
ηση της επικοινωνιακής αυτής πολιτικής. 

47) Υποστηρίζει την οργάνωση και την υλοποίηση 
κάθε είδους εκδηλώσεων του Νομικού Προσώπου (π.χ. 

διαλέξεις, εορτές κ,λπ.) και οργανώνει και υλοποιεί προ¬ 
γράμματα προβολής του έργου και των υπηρεσιών που 
παρέχει το Νομικό Πρόσωπο. 

48) Σχεδιάζει, εισηγείται και εφαρμόζει προγράμματα 
ενημέρωσης των πολιτών για τις επιδιώξεις, στόχους 
και υπηρεσίες του Νομικού Προσώπου με γενικό στόχο 
τη σχετική δραστηριοποίηση των πολιτών. 

49) Παρακολουθεί συστηματικά τα δημοσιεύματα 
(έντυπα και ηλεκτρονικά) σχετικά με τις δραστηριότη¬ 
τες του Νομικού Προσώπου και ενημερώνει σχετικά τα 
όργανα διοίκησής του. Τηρεί αρχείο των δημοσιεύσε¬ 
ων καθώς και των σχετικών απαντήσεων του Νομικού 
Προσώπου. 

50) Διαχειρίζεται τις σχέσεις του Νομικού Προσώπου 
με τον ηλεκτρονικό και έντυπο τύπο και τα μέσα μαζικής 
ενημέρωσης και επιμελείται των δημοσιευμάτων και 
των δελτίων τύπου. 

51) Επιμελείται των ενημερωτικών εκδόσεων ή εκπο¬ 
μπών του Νομικού Προσώπου στα ΜΜΕ. 

52) Συνεργάζεται κατά τις ανωτέρω δραστηριότη¬ 
τες με την αρμόδια για την Επικοινωνία υπηρεσία του 
Δήμου. 

53) Έχει την ευθύνη της επικοινωνίας με συλλόγους, 
φορείς, παράγοντες και κατοίκους της περιοχής με σκο¬ 
πό τη διαφώτισή τους για το έργο του και τη συμμετοχή 
τους όπου και όποτε χρειαστεί. 

54) Οργανώνει σε συνεργασία με τη διοίκηση του νο¬ 
μικού προσώπου και τους λοιπούς εργαζομένους, αλλά 
και τις διάφορες επιτροπές των μελών, δραστηριότητες 
και εκδηλώσεις, εμπλέκοντας στο σχεδίασμά και την 
υλοποίηση, όπου είναι δυνατόν και εθελοντές από τον 
κοινωνικό περίγυρο. 

55) Συμμετέχει σε επιστημονικούς σχεδιασμούς (μελέ¬ 
τες, έρευνες), συνεργάζεται με τις υπηρεσίες του Δήμου, 
το Πανεπιστήμιο και Επιστημονικούς φορείς. 

56) Ασχολείται με την επιστημονική επεξεργασία, δι¬ 
αχείριση και ταξινόμηση του αρχειακού υλικού (χειρό¬ 
γραφα, έγγραφα, βιβλία κ.α.). 

57) Εισηγείται την προμήθεια βιβλίων, περιοδικών και 
άλλων οπτικοακουστικών μέσων. 

58) Εξυπηρετεί και παρέχει πληροφορίες στους επι¬ 
σκέπτες και στους ενδιαφερομένους να διεξάγουν απτή 
έρευνα. 

59) Ψηφιοποιεί (σκανάρει) και αποθηκεύει το υλικό 
που υπάρχει στο Μουσείο. 

60) Συνεργάζεται με όλους τους τοπικούς φορείς για 
την εύρεση και την διάσωση αρχειακού υλικού. 

61) Αξιοποιεί και συγκεντρώνει υλικό από ιδιωτικά 
αρχειακά ιδρύματα, και συλλέκτες ή συνεργάζεται 
μαζί τους ώστε να μπορεί να αξιοποιηθεί και αυτό 
το υλικό. 

62) Εκδίδει δημοσιεύματα που εξυπηρετούν την γνώση 
των ιστορικών πηγών της τοπικής κοινωνίας. 

63) Οργανώνει την έκθεση των αρχείων σε κατάλλη¬ 
λους χώρους και την προβολή τους για την προσέγγιση 
επισκεπτών. 

64) Φροντίζει για την καταλογογράφηση, ταξινόμηση, 
συντήρηση και διαφύλαξη των εντύπων και των άλλων 
συλλογών του, καθώς και για τη μηχανοργάνωση των 
καταλόγων του. 


65) Προωθεί την επιστημονική έρευνα σε θέματα τοπι¬ 
κής ιστορίας και διοργανώνει ειδικά συνέδρια, ημερίδες, 
διαλέξεις κλπ. 

66) Φροντίζει για την ψηφιοποίηση των ανωτέρω αρχείων. 

67) Διοργανώνει σε συνεργασία με τους τοπικούς 
φορείς, εκδηλώσεις προβολής της πολιτιστικής κλη¬ 
ρονομιάς της πόλης. 

68) Συνεργάζεται με τη σχολική κοινότητα διοργανώ- 
νοντας εκδηλώσεις, επισκέψεις κ.α. που προάγουν την 
εκπαιδευτική διαδικασία. 

69) Σχεδιάζει και εισηγείται, με τη συνεργασία του 
Τμήματος Προγραμματισμού και Οργάνωσης και της 
αρμόδιας υπηρεσίας του Δήμου, προγράμματα πολιτι- 
στικών/καλλιτεχνικών δραστηριοτήτων που απευθύνο¬ 
νται σε όλες τις κατηγορίες των δημοτών. 

70) Στο πλαίσιο των εγκεκριμένων προγραμμάτων, 
διοργανώνει κάθε είδους εκδηλώσεις όπως μουσικές 
εκδηλώσεις, διαλέξεις, εκθέσεις, θεατρικές παραστά¬ 
σεις, τοπικά φεστιβάλ κ.λπ.. 

71) Έχει την ευθύνη της επεξεργασίας της προετοιμα¬ 
σίας των ανωτέρω εκδηλώσεων από την έρευνα για την 
εξεύρεση των κατάλληλων συντελεστών (π.χ. μουσικά 
συγκροτήματα, θίασοι κ.λπ.) μέχρι της διαπραγμάτευσης 
και της εισήγησης των όρων των σχετικών συμβάσεων 
προς την νομική υπηρεσία του Δήμου. 

72) Μεριμνά για τον προγραμματισμό και την υλοποίη¬ 
ση κάθε είδους προμηθειών και τεχνικών εργασιών που 
απαιτούνται για την πραγματοποίηση των ανωτέρω 
εκδηλώσεων. 

73) Έχει την ευθύνη της παρακολούθησης και του συ¬ 
ντονισμού της ολοκλήρωσης των ανωτέρω εκδηλώσεων 
μέχρι και της ολοκλήρωσης των οικονομικών υποχρεώ¬ 
σεων προς τους συντελεστές τους. 

74) Μετά την ολοκλήρωση της κάθε εκδήλωσης έχει 
την ευθύνη της υποβολής στον προϊστάμενο της Διεύ¬ 
θυνσης απολογιστικής αναφοράς με τα οικονομικά και 
άλλα στοιχεία της εκδήλωσης. 

ΕΝΟΤΗΤΑ Β: ΥΠΗΡΕΣΙΕΣ ΛΕΙΤΟΥΡΓΙΑΣ 
Αρθρο 3 

Αρμοδιότητες Αυτοτελούς Γραφείου Συντήρησης Εκ¬ 
θεμάτων και εγκαταστάσεων Μουσειακού χώρου 

• Φροντίζει για την επιστημονική συντήρηση των αρ¬ 
χείων και των λοιπών καλλιτεχνικών έργων του Ιστορι¬ 
κού και Λαογραφικού Μουσείου. 

• Επιμελείται για την οργάνωση και λειτουργία εργα¬ 
στηρίου συντήρησης έργων, εξοπλισμένου με τα τεχνικά 
μέσα και εργαλεία που απαιτούνται. 

Μεριμνά για την φύλαξη, την καθαριότητα και την 
ευπρεπή εμφάνιση των πολιτιστικών εγκαταστάσεων 
και του εξοπλισμού τους. 

1) Συνεργάζεται με τις επιμέρους υπηρεσίες και συ¬ 
γκεντρώνει πληροφορίες και αιτήματα σχετικά με τις 
ανάγκες συντήρησης και αποκατάστασης βλαβών των 
κτιριακών και ηλεκτρομηχανολογικών εγκαταστάσεων 
του Νομικού Προσώπου. 

2) Μεριμνά για τον προγραμματισμό και την υλοποί¬ 
ηση όλων των εργασιών συντήρησης και αποκατάστα¬ 
σης βλαβών των κτιριακών και ηλεκτρομηχανολογικών 
εγκαταστάσεων του Νομικού Προσώπου (εκπόνηση με 
προσωπικό του Τμήματος ή με ανάθεση σε τρίτους). 

3) Μεριμνά για τη συντήρηση και τη διατήρηση σε 
καλή κατάσταση του οπτικοακουστικού εξοπλισμού 

του Νομικού Προσώπου που προορίζεται για την ορ¬ 
γάνωση εκδηλώσεων, καθώς και για τη μεταφορά, προ¬ 
ετοιμασία και εγκατάστασή του στους χώρους των 
εκδηλώσεων. 

4) Μεριμνά για την τεχνική υποστήριξη των διαφόρων 
εκδηλώσεων που οργανώνονται τις εγκαταστάσεις του 
Νομικού Προσώπου (κατασκευή υλικοτεχνικής υποδο¬ 
μής, στήσιμο σκηνικών, αποθήκευση υλικών κ.λπ.). 

5) Επιβλέπει την εκτέλεση των εργασιών του Τμή¬ 
ματος που εκτελούνται με αυτεπιστασία. Συγκροτεί, 
οργανώνει και διοικεί τα σχετικά τεχνικά συνεργεία 
του Νομικού Προσώπου. 

6) Επιβλέπει την εκτέλεση των εργασιών του Τμή¬ 
ματος που ανατίθενται σε τρίτους και μεριμνά για τις 
διαδικασίες παραλαβής τους. 

7) Μεριμνά για τον σωστό χειρισμό και την αξιοποίηση 
των εργαλείων και γενικά του τεχνικού εξοπλισμού που 
χρησιμοποιεί το Τμήμα. 

8) Συγκροτεί, οργανώνει και διοικεί συνεργεία αμέσου 
επέμβασης σε περιπτώσεις επειγόντων περιστατικών 
εκτός προγράμματος. 

(α) Αρμοδιότητες Αρχείων και Μουσείου 

1) Μεριμνά για τη διαφύλαξη και ανάδειξη της πολιτι¬ 
στικής κληρονομιάς της περιοχής του Δήμου. 

2) Συγκεντρώνει, διατηρεί, προβάλει και αναδεικνύει 
την τοπική φυσική ιστορία, το τοπικό ιστορικό αρχείο 
με το τοπικό δημοτικό αρχείο και τις ειδικές συλλογές. 

3) Μεριμνά για τη συντήρηση, καταγραφή, ευρετηρία- 
ση, ταξινόμηση και μικροφωτογράφηση ή ψηφιοποίηση 
των παραπάνω αρχείων ώστε η διάθεσή τους να εξυ¬ 
πηρετεί το ευρύ κοινό αλλά και την λειτουργία και τα 
προγράμματα του Δήμου. 

4) Οργανώνει και διαθέτει τυχόν ειδικά αρχεία (π.χ. 
φωτογραφικό αρχείο) που έχουν ιδιαίτερη ιστορική αξία 
για το τοπικό κοινό ώστε να αξιοποιούνται για τη μελέτη 
και την έρευνα. 

5) Ασχολείται με την έρευνα και συγκέντρωση βιβλι¬ 
ακού και άλλου υλικού, τα έργα τέχνης, τα κειμήλια 
και άλλα αντικείμενα άυλα και υλικά, αποδείξεις της 
τοπικής ζωής, των ηθών και των εθίμων, τη πόλης και 
της μείζονας περιοχής της. 

6) Εμπλουτίζει την αρχειακή συλλογή με την αγορά 
ή την αποδοχή δωρεάς αρχειακού υλικού από τους 
κατόχους τους και ομοιότυπων αρχειακού υλικού που 
βρίσκονται σε διάφορους φορείς. 

7) Συμμετέχει σε σχετικά ερευνητικά προγράμματα σε 
συνεργασία με άλλους επιστημονικούς φορείς. 

8) Προχωρά στη δημιουργία εκδόσεων σχετικών με 
τους σκοπούς του Μουσείου και την παρουσίαση του 
φυσικού πλούτου του Δήμου. 

9) Συμμετέχει σε επιστημονικές και ερευνητικές δρα¬ 
στηριότητες σε συνεργασία με άλλους φορείς και φυσι¬ 
κά πρόσωπα καθώς και σε συνέδρια ή δραστηριότητες 
σχετικές με το αντικείμενο του Μουσείου. 

10) Οργανώνει ειδικά προγράμματα και προβολές για 
μαθητές, επισκέπτες και νέους με ομιλίες σχετικές με 
τη φύση και το περιβάλλον, τη διατήρηση και προστα¬ 
σία τους, καθώς και την ορθή τους διαχείριση με την 
καλλιέργεια περιβαλλοντικής συνείδησης. 

11) Λειτουργία για το κοινό αιθουσών με εκπαιδευτικό 
χαρακτήρα όπου θα εκτίθενται συλλογές του Μουσείου. 

12) Φροντίζει για την αποτελεσματική λειτουργία του 
Μουσείου. 


13) Μεριμνά για τη διασφάλιση των εκθεμάτων του 
μουσείου καθώς και για τη συντήρηση, αποκατάσταση 
και επισκευή των πιθανών φθορών τους. 

14) Μεριμνά για τον εμπλουτισμό, συντήρηση και ανά¬ 
δειξη της περιβαλλοντικής βιβλιοθήκης του Μουσείου. 

15) Μελετά, εισηγείται και προωθεί τον εμπλουτισμό 
του μουσείου σε συνεργασία με άλλους συναφείς ορ¬ 
γανισμούς. 

16) Μεριμνά για την τήρηση ειδικών μητρώων για τις 
συλλογές του μουσείου. 

17) Έχει την ευθύνη για την μεταφορά, εγκατάσταση 
και τοποθέτηση των εκθεμάτων καθώς και για την καλή 
λειτουργία όλων των εγκαταστάσεων του μουσείου. 

(β) Αρμοδιότητες λειτουργίας εγκαταστάσεων μου¬ 
σειακού χώρου 

1) Προσδιορίζει τις ανάγκες των εγκαταστάσεων σε 
εργασίες συντήρησης και αποκατάστασης βλαβών. 

2) Ελέγχει και επιμελείται της καλής λειτουργίας του 
επιστημονικού εργαστηρίου. 

3) Προετοιμάζει τις εγκαταστάσεις για τη διεξαγωγή 
προγραμμάτων και προβολών με την τοποθέτηση και 
επίβλεψη λειτουργίας του αντίστοιχου για την κάθε 
δραστηριότητα και εκδήλωση εξοπλισμού. 

4) Προσδιορίζει τις προμήθειες των υλικών που είναι 
αναγκαία για τη λειτουργία των εγκαταστάσεων και ει- 
σηγείται στο αρμόδιο Γραφείο για την προμήθειά τους. 

5) Διατηρεί φυσική αποθήκη υλικών και εξοπλισμού. 

ΜΕΡΟΣ 3 

ΔΙΟΙΚΗΣΗ - ΕΠΟΠΤΕΙΑ -ΣΥΝΤΟΝΙΣΜΟΣ 
Άρθρο 5 

Διοίκηση - Εποπτεία - Συντονισμός 

1. Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο 
του Δήμου Κεφαλλονιάς, από το οποίο εξαρτάται και 
εποπτεύεται, όπως ορίζεται ειδικότερα από τις κείμενες 
διατάξεις. 

2. Των υπηρεσιών του Νομικού Προσώπου προ'ΐσταται ο 
Πρόεδρος του Διοικητικού Συμβουλίου ο οποίος εποπτεύει 
και ελέγχει τις υπηρεσίες έτσι ώστε να εξασφαλίζεται με 
αποδοτικό τρόπο η αποτελεσματικότητα στην επίτευξη 
των περιοδικών στόχων και προγραμμάτων που αποφασί- 
ζονται από το Διοικητικό Συμβούλιο. Σε περίπτωση απου¬ 
σίας ή κωλύματος του Προέδρου, αυτός αναπληρώνεται 
από τον Αντιπρόεδρο του Διοικητικού Συμβουλίου. 

3. Όλες οι υπηρεσίες του Νομικού Προσώπου συνερ¬ 
γάζονται με την υπηρεσία Προγραμματισμού και Ορ¬ 
γάνωσης κατά το σχεδίασμά και την παρακολούθηση 
εφαρμογής των περιοδικών προγραμμάτων και γενικά 
των προγραμμάτων δράσης του Νομικού Προσώπου. 

4. Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για την βελτίωση της αποτελεσματικό- 
τητας και απόδοσης του έργου του Νομικού Προσώπου, 
είναι δυνατός ο ορισμός, με απόφαση του Προέδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημά¬ 
των που αφορούν περισσότερες διοικητικές ενότητες 
του Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ριό)θοΙ ηησπαρθΓδ) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 6 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος μιας διοικητικής ενότητας (Διεύθυν¬ 
σης, Τμήματος, Αυτοτελούς Τμήματος ή Αυτοτελούς 
Γραφείου) ευθύνεται έναντι του αμέσως υπερκείμε¬ 
νου διοικητικού επιπέδου για την αποτελεσματική και 
αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας 
και ελέγχοντας τις επί μέρους δραστηριότητες, έτσι 
ώστε να εκπληρώνονται οι περιοδικοί στόχοι του Νο¬ 
μικού Προσώπου με βάση τα αντίστοιχα προγράμματα 
δράσης. Ειδικότερα ο προϊστάμενος της διοικητικής 
ενότητας: 

1) Διατυπώνει σε συνεργασία με το ιεραρχικά ανώτερο 
διοικητικό επίπεδο και την υπηρεσία Προγραμματισμού 
και Οργάνωσης, τους στόχους και τα προγράμματα 
δράσης της διοικητικής ενότητας καθώς και τους αντί¬ 
στοιχους προϋπολογισμούς, σε συνεργασία με τις οι¬ 
κονομικές υπηρεσίες. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα για τις αποφά¬ 
σεις που αποκεντρώνονται στον υπηρεσιακό μηχανισμό 
μετά από εξουσιοδότηση του Προέδρου του Διοικητικού 
Συμβουλίου. 

4) Μεριμνά για τη στελέχωση, την οργάνωση, το 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

6) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσεις της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8) Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσια¬ 
κές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9) Εισηγείται για θέματα αρμοδιότητας της διοικη¬ 
τικής ενότητας προς τον προϊστάμενο του ανώτερου 
ιεραρχικά επιπέδου και τον Πρόεδρο του Διοικητικού 
Συμβουλίου και παρίσταται, εφόσον απαιτηθεί, στις συ¬ 
νεδριάσεις συλλογικών οργάνων και επιτροπών. 


10) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωσή του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

11) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας 
που εποπτεύει. 

12) Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13) Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

14) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

15) Είναι υπεύθυνος για την νομιμότητα των ενεργειών 
της διοικητικής μονάδας του. 

16) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής ενότητας στις 
εξελίξεις του εξωτερικού περιβάλλοντος. 

Αρθρο 7 

Κανονισμοί Λειτουργίας των Υπηρεσιών 

1. Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας, 
καθώς και ο τρόπος λειτουργίας των παραρτημάτων, 
ορίζονται με αποφάσεις του Προέδρου του Διοικητικού 
Συμβουλίου ή καθορίζονται με ειδικούς κανονισμούς 
λειτουργίας που συντάσσονται με απόφαση του Προέ¬ 
δρου μετά από εισήγηση των αρμόδιων προϊσταμένων. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 

Αρθρο 8 

ΟΡΓΑΝΙΚΕΣ ΘΕΣΕΙΣ 

ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

1. Το Νομικό Πρόσωπο δεν διαθέτει υφιστάμενες ορ¬ 
γανικές θέσεις με σχέση εργασίας δημοσίου δικαίου. 

2. Οι Κλάδοι και οι Κατηγορίες που ανταποκρίνονται 
στις ανάγκες λειτουργίας του Νομικού Προσώπου είναι 
οι ακόλουθοι και ενδέχεται να πληρωθούν με τη δια¬ 
δικασία της μετάταξης με μεταφορά θέσης του μετα¬ 
τασσόμενου υπαλλήλου. 

2. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι: 

ΚΛΑΔΟΙ ΠΕ 

ΑΡΙΘΜΟΣ ΘΕΣΕΩΝ 

ΠΕ Διοικητικών 


ΠΕ Οικονομικών 


ΠΕ Ιστορίας και Αρχαιολογίας 


ΠΕ Εφόρων Πινακοθηκών 


ΠΕ Βιβλιοθηκονομίας ή Βιβλιοθηκονομίας - Αρχειονομίας 


Σύνολο θέσεων ΠΕ 

0 


3. Στην κατηγορία Τεχνολογικής Εκπαίδευσης υπάγονται οι εξής κλάδοι: 


ΚΛΑΔΟΙ ΤΕ 

ΑΡΙΘΜΟΣ ΘΕΣΕΩΝ 

ΤΕ Διοικητικών - Λογιστών 


ΤΕ Διοίκησης Μονάδων Τοπικής Αυτοδιοίκησης 




Σύνολο θέσεων ΤΕ 

0 


4. Στην κατηγορία Δευτεροβάθμιας Εκπαίδευσης υπάγονται οι εξής κλάδοι: 


ΚΛΑΔΟΙ ΔΕ 

ΑΡΙΘΜΟΣ ΘΕΣΕΩΝ 

ΔΕ Διοικητικών - γραμματέων 


ΔΕ Τεχνιτών (υδραυλικού, ξυλουργού, ελαιοχρωματιστή, συντηρητή 
χλοοτάπητα, συντηρητή πισίνας, ηχολήπτη κλπ) 


ΔΕ Ηλεκτρολόγων 


ΔΕ Χειριστών Η/Υ 


Σύνολο θέσεων ΔΕ 

0 


5. Στην κατηγορία Υποχρεωτικής Εκπαίδευσης υπάγονται οι εξής κλάδοι: 


ΚΛΑΔΟΙ ΥΕ 

ΑΡΙΘΜΟΣ ΘΕΣΕΩΝ 

ΥΕ Καθαριότητας εσωτερικών χώρων 


Σύνολο θέσεων ΥΕ 

0 


Αρθρο 9 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


Το ΝΠΔΔ δεν διαθέτει προσωπικό προσωρινών θέσεων με σχέση εργασίας Δημοσίου Δικαίου και επιπλέον οι 
θέσεις αυτές δεν προβλέπονται ως νέες στην κατάρτιση του ΟΕΥ. 

Αρθρο 10 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

• Δεν προβλέπονται οργανικές θέσεις προσωπικού με σύμβαση εργασίας ιδιωτικού δικαίου αορίστου χρόνου 
(ΙΔΑΧ) δηλ. Ειδικού Επιστημονικού Προσωπικού και μουσικών. 

• Δεν προβλέπονται προσωποπαγείς θέσεις προσωπικού με σύμβαση εργασίας ιδιωτικού δικαίου αορίστου 
χρόνου (ΙΔΑΧ) καθώς το ΝΠΔΔ δεν διαθέτει προσωπικό ΙΔΑΧ ώστε να συμπεριληφθεί στον ΟΕΥ και επιπλέον οι 
προσωποπαγείς θέσεις ΙΔΑΧ δεν συστήνονται πλέον με τον ΟΕΥ αλλά με πράξεις των αρμόδιων προς διορισμό 
οργάνων. 

Αρθρο 11 

©ΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Δεν προβλέπονται. 

ΜΕΡΟΣ 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Αρθρο 12 

Προϊστάμενοι Υπηρεσιών 


Προϊστάμενοι των Διευθύνσεων, Τμημάτων και αυτοτελών Γραφείων της οργανωτικής δομής του Δήμου τοπο¬ 
θετούνται, σύμφωνα με τις κείμενες διατάξεις, υπάλληλοι των ακόλουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

1 

Αυτοτελές Γραφείο Διοίκησης, Οργάνωσης & 
Επικοινωνίας 

ΠΕ η ΤΕ η ΔΕ 

2 

Αυτοτελές Γραφείο Συντήρησης Εκθεμάτων & 
εγκαταστάσεων Μουσειακού χώρου 

ΠΕ η ΤΕ η ΔΕ 

ΜΕΡΟΣ 6 

ΤΕΛΙΚΕΣ ΔΙΑΤΑΞΕΙΣ 

Αρθρο 13 
Τελικές διατάξεις 

1. Κατά την έναρξη της ισχύος του παρόντος Οργανι¬ 
σμού οι υπάλληλοι που δυνητικά μπορεί να υπηρετήσουν 
στο Νομικό Πρόσωπο από μετάταξη θα μεταφέρουν τη 
θέση τους σύμφωνα με την ισχύουσα νομοθεσία. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 


μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Από την απόφαση αυτή δεν προκαλείται δαπάνη εις 
βάρος του προϋπολογισμού του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 15 Ιανουάριου 2014 

Με εντολή Γενικού Γραμματέα 
Αποκεντρωμένης Διοίκησης 
Η Αναπληρώτρια Γ ενική Διευθύντρια 
Εσωτερικής Λειτουργίας 

ΓΕΩΡΓΙΑ ΠΑΤΑΚΙΑΡΑ 

